सनाया इराणी

सनाया इराणी (जन्म १७ सप्टेंबर १९८३)  ही एक भारतीय अभिनेत्री आहे. मिले जब हम तुम मधील गुंजन, इस प्यार को क्या नाम दूं  मधील खुषी आणि रंगरसिया मधील पार्वती या भूमिकांसाठी ती ओळखली जाते. २०१५ मध्ये, तिने झलक दिखला जा च्या आठव्या सीझनमध्ये भाग घेतला आणि पहिली रनर अप झाली. नंतर तिने २०१७ मध्ये तिचा पती मोहित सहगलसोबत नच बलिये मध्ये भाग घेतला आणि तिसरे स्थान पटकावले.

 वैयक्तिक जीवन 
इराणी यांचा जन्म १७ सप्टेंबर १९८३ रोजी मुंबईत एका इराणी (झोरोस्ट्रियन) कुटुंबात झाला. इराणी यांनी ऊटीतील लव्हडेल येथील द लॉरेन्स स्कूलमध्ये सात वर्षे शिक्षण घेतले. तिने मुंबईतील सिडनहॅम कॉलेज ऑफ कॉमर्स अँड इकॉनॉमिक्समधून पदवी प्राप्त केली आणि मॉडेल बनण्यापूर्वी ती एमबीए पदवी घेत होती.
इवलेसे| पती मोहीत सहगलसोबत सनाया इराणी
१९ नोव्हेंबर २०१० रोजी, शूटिंगच्या शेवटच्या दिवशी, इराणीने तिचा मिले जब हम तुम मधील सह-कलाकार मोहित सहगलसोबतच्या तिच्या नात्याची घोषणा केली. डिसेंबर २०१५ मध्ये, इराणीने सहगलशी साखरपुडा झाला व २५ जानेवारी २०१६ रोजी गोव्यात त्यांचा विवाह झाला.

 कारकीर्द 
इराणीचा पहिला मॉडेलिंग पोर्टफोलिओ छायाचित्रकारातून अभिनेता बनलेल्या बोमन इराणीने बनवला होता. इराणीने यश राज फिल्म्स मधील फना (२००६) मध्ये मेहबूबा म्हणून पदार्पण केले. टेलिव्हिजनमध्ये येण्यापूर्वी या अभिनेत्रीने वर्षभर शाहरुख खान, करीना कपूर आणि इतर बॉलिवूड स्टार्ससोबत टीव्ही जाहिराती करण्यात घालवले. तिच्या कारकिर्दीच्या सुरुवातीला, इराणी हिंदी भाषेत अस्खलित नव्हती आणि तिने अनेक प्रसंगी तिच्या भाषेतील संघर्षांबद्दल सांगितले.

तिचा टेलिव्हिजन वरील पदार्पण सब टीव्हीवरील लेफ्ट राईट लेफ्ट (२००७) या नाटकातून कॅडेट समीरा श्रॉफच्या भूमिकेत झाला. तिच्या दिग्दर्शकाने तिला तिच्या हिंदीचे प्रशिक्षण दिले. त्यानंतर इमॅजिन टीव्हीवर राधा की बेटीयां कुछ कर दिखेंगे (२००८) मध्ये तिने नकारात्मक भूमिका साकारली.

स्टार वनच्या मिले जब हम तुम (२००८-१०) मध्ये साधी, अभ्यासू आणि एकांतवासी गुंजनची भूमिका इराणीची पहिली मुख्य भूमिका होती. इराणीने मोहित सहगल सोबत स्टार प्लसवर जारा नचके दिखा  (२०१०) या मालिकेचा दुसरा सीझनचे नेपथ्य केले.

इस्स प्यार को क्या नाम दूं (२०११-१२) मधील स्त्री नायक, खुशी कुमारी गुप्ताची भूमिका तिने साकारली होती जी बरुण सोबती सोबत होती. ३० नोव्हेंबर २०१२ रोजी शेवटचा भाग प्रसारित झालेल्या या शोने भारतीय सामान्य मनोरंजन वाहिन्यांवरील टॉप टेन दैनिक नाटकांपैकी एक म्हणून आपले स्थान सातत्याने राखले होते. ह्या साठी तिला इंडियन टेली पुरस्कार मिळाला व इंडियन टेलिव्हिजन अकादमी पुरस्काराचे नामांकन मिळाले.

 संदर्भ 

वर्ग:इ.स. १९८३ मधील जन्म
वर्ग:२१व्या शतकातील भारतीय अभिनेत्री
वर्ग:महाराष्ट्रातील नर्तक
वर्ग:भारतीय महिला नृत्यांगना
वर्ग:हिंदी दूरचित्रवाहिनी अभिनेत्री
वर्ग:मुंबईतील महिला मॉडेल
वर्ग:स्त्री चरित्रलेख